open-index/open-wikipedia-markdown huggingface dataset:
სარა ჰატუნი

**სარა ჰატუნი** (; გ. 1465) – აზერბაიჯანის პირველი დიპლომატი ქალი. ჯალალედინ ალი ბეის მეუღლე, უზუნ-ჰასანის და ჯაჰანგირ მირზას დედა. რეალობაში სარა ჰატუნის სახელი სარაი ჰატუნი იყო, მაგრამ აზერბაიჯანულ ენაში დამკვიდრდა, როგორც სარა ჰატუნი.

## ბიოგრაფია
სარა ჰატუნის წარმოშობის შესახებ სპეკულაციები გაჩნდა მას შემდეგ, როდესაც მინორსკის სტატიაში დაიწერა, რომ სარა დიარბაქირელ ქრისტიანთა ოჯახიდანაა. აყ-ყოინლუთა შესახებ დაწერილი ერთ-ერთი ნაწარმოების ავტორი ჯონ ვუდსი წერს რომ, მინორსკი თავისი შემდგომი კვლებების შემდეგ ხელახლა დაუბრუნდა ამ საკითხს და დაწერა რომ, სარაი ჰატუნი უზუნ-ჰასანის მამა ჯალალადდინ ალი ბეის ბიძაშვილია. თუმცა, ეს მცირე დეტალი ბევრი ისტორიკოსის უყურადღებობით შეცდომით გავრცელებულია და მაგალითად ფრანს ბაბინგერის ნაირი ისტორიკოსები ისევ წერენ, რომ სარა ჰატუნი დიარბაქირელ ქრისტიანთა ოჯახიდანაა. სავარაუდოდ 1465 წელს გარდაიცვალა. აღსანიშნავია, რომ სარა ჰატუნის ბებია მარია ქომნენა ტრაპიზონის დედოფალი იყო.

## მმართველობა
სარა ჰატუნი ქალაქ ჰარპუტის მმართველი იყო. მისი სახელობის მეჩეთი მისი მმართველობის დროს აშენდა. ამის გარდა ჰქონდა თავისი ცალკე სალოცავი კუთხე, სადაც დაწერილია: *„სარა ჰატუნი უზუნ ჰასანის მშობელია“*.

## დიპლომატი
აყ-ყოინლუნთა საზღვარგარეთთან დიპლომატიურ ურთიერთობებში სარა ჰატუნის როლი მნიშვნელოვანია. უზუნ-ჰასანი ყველა პოლიტიკურ საკითხებში რჩევებს სარა ჰატუნისგან იღებდა. პირადი მოლაპარაკებები აქვს გამართული აბუ-საიდთან, ოსმალეთის იმპერატორ მეჰმედ II-სთან.

## ოჯახი
ერთ-ერთი წყაროს მიხედვით ჯალალადდინ ალი ბეიზე დაქორწინებულ სარა ჰატუნს 8 შვილი, 7 ვაჟი და 1 ქალიშვილი ჰყავდა::
* უზუნ-ჰასანი
* ჯაჰანგირ მირზა
* ჰუსეინი
* ჯაჰანშაჰი
* ისკანდერი
* იბრაჰიმი
* უვეისი
* ხადიჯა-ბაიმი — დაქორწინებული იყო შეიხ ჯუნეიდზე.

## სქოლიო
კატეგორია:გარდაცვლილი 1465
კატეგორია:აზერბაიჯანელი დიპლომატები
კატეგორია:დაბადების წელი უცნობია
კულუნდის ტბა

**კულუნდის ტბა** () — მწარე-მლაშე ტბა რუსეთში, ალთაის მხარეში. გაწოლილია კულუნდის ვაკის ჩრდილო-აღმოსავლეთ ნაწილში, ზღვის დონიდან 98 მ სიმაღლეზე. ფშანით უკავშირდება ქუჩუქის ტბას. წყალშემკრები აუზი მოქცეულია კონტინენტური კლიმატის ფარგლებში, გამოირჩევა ცხელი მშრალი ზაფხულითა და ცივი მცირეთოვლიანი ზამთრით. იანვრის საშუალო ტემპერატურაა -18°C, ივლისის 21°С. ატმოსფერული ნალექების წლიური რაოდენობა 250–350 მმ. ზამთარში თოვლის საფარველი გამოცლილია ძლიერი სტეპური ქარებით.

კიბოსნაირების ცხოველმოქმედებასთანაა დაკავშირებული სამკურნალო ტალახის ფენის წარმოშობა. ამ ტალახს აქვს გოგირდწყალბადის სუნი, შავი ფერი, ერთგვაროვანი კონსისტენცია. როდესაც ტალახი შრება იგი ხდება ფერფლისებრ-რუხისფერი. ლამის ტალახსა და რაპას იყენებენ სოფელ ზნამენკის ტალახით სამკურნალო დაწესებულებაში, რომელიც ტბიდან ჩრდილოეთით 2 კმ-შია განლაგებული. მარილების შემცველობის მაღალი დონის გამო ტბაში თევზი არ გვხვდება.

## იხილეთ აგრეთვე
* რუსეთის ტბები

## რესურსები ინტერნეტში
## სქოლიო
კატეგორია:ალთაის მხარის ტბები
კატეგორია:ტბები ანბანის მიხედვით
ჰანა სტოკინგი

**ჰანა სტოკინგ-სიაგკირსი** (; დ. 4 თებერვალი, 1992, ლოს-ანჯელესი, აშშ) — ამერიკელი ინტერნეტ-ვარსკვლავი და მოდელი. მას YouTube-ზე 6.8, ხოლო Instagram-ზე 17.6 მილიონი გამომწერი ჰყავს. თავის პარტნიორებთან ერთად იგი არის Shots Studios-ის მფლობელი.

## ცხოვრება და კარიერა 
ჰანა სტოკინგი დაიბადა 1992 წლის 4 თებერვალს ლოს-ანჯელესში. იგი არის ჰოლი და ჯონ სტოკინგების შვილი. მას მხოლოდ ერთი უფროსი და ჰყავს, სახელად რუბი. ჰანამ აშლანდის სკოლა დაამთავრა, ორეგონის შტატში. ამავე წელს მან ტაილერ პერის საშინელებათა ფილმში „ბუ 2! ჰელოუინი მზადაა“ შეასრულა ანას როლი. 

2017 წელს ჰანა სტოკინგმა გააშუქა გრემის რიგით 59-ე დაჯილდოვების ცერემონია, რა დროსაც წითელ ხალიჩაზე არაერთი გამოჩენილი ადამიანისაგან აიღო ინტერვიუ. ამავე წლის დეკემბერში ლილი პონსთან ერთად იგი დუბაიში იმყოფებოდა Vidxb-ს კონვენციის სტუმარი ვარსკვლავის სტატუსით. ამ შეხვედრაზე მთელი მსოფლიოს ბლოგერებმა გაუზიარეს ერთმანეთს ინფორმაცია.

2018 წლის თებერვალში ცნობილი გახდა, რომ სტოკინგი პარტნიორობდა კომპანია ATTN-თან, რომელთა დაკვეთითაც იღებდა მეცნიერებაზე დაფუძნებულ ვიდეოებს. მოგვიანებით ჰანას სპონსორები გახდნენ ისეთი კომპანიები, როგორებიცაა: Google და Fifa.

2018 წლის აპრილში ჰანა სტოკინგმა შექმნა ოფიციალური ვიდეო პუ ბერის, ჯასტინ ბიბერისა და ჯეი ელექტრონიკასათვის, სადაც მასთან ერთად მონაწილეობდა ლილი პონსიც. 

ამავე წელს იგი გახდა კომპანია Shots Studios თანამფლობელი. მასთან ერთად ამ კომპანიის მფლობელები არიან: ლილი პონსი, ხუანპა სურიტა, ანვარ ჯიბავი და როდოლფო მანკუზო. აქ ისინი ერთობლივად ქმნიან სხვადასხვა სახის კომედიურ ვიდეოებსა და სერიებს.

2018 წლის ივნისში სტოკინგმა Instagram-ზე ახალი, სამეცნიერო არხი გააკეთა, სადაც მეცნიერებაზე დაფუძნებულ ვიდეოებს დებს. მისი ყველაზე ცნობილი ვიდეოა „სილამაზის მეცნიერება“.

2019 წელს სტოკინგი პირველი ბლოგერი გახდა, რომელმაც ქალ მეწარმეთა დღის პიონერის ჯილდო გაეროსაგან, საერთაშორისო და გლობალურ დონეზე, გასართობ საქმიანობაში მიღწეული წარმატებისათვის. მისი ჯილდოს გადაცემის ვიდეო ჩაწერილია და ინახება კონგრესის არქივში. 

2019 წლის დეკემბერში ჰანამ YouTube-სგან მიიღო ყველაზე წარმატებული თანამშრომლის ჯილდო.

## სქოლიო 
კატეგორია:დაბადებული 4 თებერვალი
კატეგორია:დაბადებული 1992
კატეგორია:ამერიკელი მოდელები
კატეგორია:ამერიკელი ბლოგერები
კატეგორია:ცოცხალი ადამიანები
ანა პოპლუელი

**ანა პოპლუელი** (; დ. 16 დეკემბერი, 1988, ლონდონი, გაერთიანებული სამეფო) — ინგლისელი მსახიობი. სახელი გაითქვა ფილმების სერია „ნარნიის ქრონიკებში“ შესრულებული სიუზენ პევენსისა და სერიალში „სამეფო“ შესრულებული ლედი ლოლას როლებით. 

## ბიოგრაფია 
ანა პოპლუელი დაიბადა 1988 წლის 16 დეკემბერს ლონდონში. იგი არის უზენაესი მოსამართლის, ენდრიუ პოპლუელისა და მისი მეუღლის, დერმატოლოგ დებრა ლომასის სამი შვილიდან უფროსი. მას ერთი უმცროსი და და ერთი უმცროსი ძმა ჰყავს. მისი და, ლულუ პოპლუელი ასევე მსახიობია და სახელი გაითქვა ფილმ „ნამდვილ სიყვარულში“ შესრულებული დეიზის როლით. რაც შეეხება მის ძმას, ფრედი პოპლუელს, დების მსაგვას ისიც მსახიობია და ცნობილი ფილმში „პიტერ პენი“ შესრულებული მაიკლ დარლინგის როლით გახდა ცნობილი. მისი ბაბუა, ოლივერ პოპლუელი ასევე უზენაესი მოსამართლე იყო, ხოლო ბიძამისი ნიგელ პოპლუელი ცნობილი კრიკეტის მოთამაშეა.

2007 წელს ანა პოპლუელმა დაამთავრა ლონდონის ჩრდილოეთ კოლეჯიატის სკოლა და სწავლა ოქსფორდშირში, მაგდალენის უნივერსიტეტში განაგრძო ინგლისური ენისა და ლიტერატურის განხრით. 

## კარიერა 
ანა პოპლუელის პირველი სასცენო დებიუტი ჯერ კიდევ 1998 წელს, ექვსი წლის ასაკში შედგა ფილმში „''Frenchman's Creek“'' შესრულებული ჰენრიეტას როლით. ამას მალევე მოჰყვა 1999 წელს ფილმში „მანსფილდის პარკი“ მიღებული ბეტსის როლი. 2000 წელს ითამაშა ფილმ „პატარა ვამპირში“, სადაც განასახიერა ანა საკვილ-ბეგი. 2001 წელს ფილმში „მე შენს გარეშე“ შეასრულა ახალგაზრდა მარინას როლი. 2002 წელს გადაიღეს სერიალ „დანიელ დერონდას“ ეპიზოდურ როლში, რასაც 2003 წელს მოჰყვა ფილმში „გოგონა იასამნისფერი საყურით“ შესრულებული მარჯის როლი. 

2005 წელს ანა პოპლუელი დაამტკიცეს ფილმების სერიაში „ნარნიის ქრონიკები“, სადაც სიუზენ პევენსის როლი მიიღო. ამ როლით მან მონაწილეობა მიიღო ფილმის სამ სერიაში: „ნარნიის ქრონიკები: ლომი, ჯადოქარი და კარადა“, „ნარნიის ქრონიკები: კასპიელი პრინცი“ და „ნარნიის ქრონიკები: ცისკრის მოვაჭრის ვოიაჯერი“. ამ როლმა მას საოცარი პოპულარობა და აღიარება მოუტანა, განსაკუთრებით ბავშვებში, რის გამოც იგი სამჯერ იყო წარდგენილი „რჩეული მსახიობის“ ნომინაციაზე, რომელთაგან სიუზენ პევენსის როლით ორი მოიგო.

2013 წელს ანა დაამტკიცეს რიგით მეორე დიდ როლზე სერიალში „სამეფო“, სადაც შეასრულა ლედი ლოლას როლი. ეს სერიალი დედოფალ მარიამ სტიუარტის ცხოვრებას მოგვითხრობს, ლოლა კი მისი ერთ-ერთი ფრეილინაა, რომელიც მოგვიანებით მარიამის საქმროსთან დაწვება და უკანონო ვაჟს გააჩენს, შემდეგ კი ღალატისათვის ინგლისიში ჰკვეთენ თავს. მართალია ეს პერსონაჟი რეჟისორის გამოგონილია, თუმცა ანასათვის დიდი პოპულარობის მომტანი აღმოჩნდა. იგი სერიალის ყველა სეზონსა და ეპიზოდში თამაშობს, გარდა ბოლო სერიებისა, სადაც უკვე სიკვდილითაა დასჯილი. იგი სერიალში 2017 წლამდე თამაშობდა, გადაღებები კი ირლანდიასა და კანადაში მიმდინარეობდა.

ასევე 2017 წელს, ანამ რომანოვებზე გადაღებულ ფილმში „უკანასკნელი დაბადების დღე“ შეასრულა დიდ მთავარ ოლღა რომანოვას როლი. ამას 2019 წელს მოჰყვა სერიალში „შენ აქ ხარ“ შესრულებული ტანიას როლი. 

## სქოლიო 
კატეგორია:დაბადებული 16 დეკემბერი
კატეგორია:დაბადებული 1988
კატეგორია:ბრიტანელი ქალი მსახიობები
კატეგორია:ნარნიის ქრონიკები (ფილმების სერია)
კატეგორია:ცოცხალი ადამიანები
კატეგორია:ინგლისელი ქალი კინომსახიობები
კატეგორია:ლონდონში დაბადებულები
მილი ბობი ბრაუნი

**მილი ბონი ბონჯოვი** (; გათხოვებამდე — **ბრაუნი** (); დ.19 თებერვალი, 2004), ცნობილი როგორც *მილი ბობი ბრაუნი* — ინგლისელი მსახიობი და კინოპროდიუსერი. ცნობილი გახდა პერსონაჟ თერთმეტის როლის განსახიერებისთვის Netflix-ის ტელესერიალში უცნაური ამბები. 13 წლის ასაკში მიიღო პრაიმტაიმის ემის ჯილდოს ნომინაცია. 2019 წელს გადაიღეს პირველ სრულმეტრაჟიან ფილმში „გოძილა: მონსტრების მეფე“.

ბრაუნი დაიბადა მარბელიაში, მალაგაში (ესპანეთი), კელი და რობერტ ბრაუნების ოჯახში. 4 წლის შემდეგ ოჯახი საცხოვრებლად გადავიდა ბორნმუთში, (ინგლისი), ხოლო ერთი წლის შემდეგ ორლანდოში, ფლორიდის შტატში (აშშ). მისი დებიუტი კინოში შედგა 2013 წელს ABC-ის ტელესერიალში „ერთხელ საოცრებათა ქვეყანაში“.

2018 წელს მილი ბობი ბრაუნი გახდა იუნისეფის კეთილი ნების ყველაზე ახალგაზრდა ელჩი..

## ფილმოგრაფია
## რესურსები ინტერნეტში
* 
* 
* 

## სქოლიო
კატეგორია:დაბადებული 2004
კატეგორია:დაბადებული 19 თებერვალი
კატეგორია:XXI საუკუნის ინგლისელი ქალი მსახიობები
კატეგორია:ინგლისელი მოდელები
კატეგორია:ინგლისელი ქალი ტელემსახიობები
კატეგორია:ცოცხალი ადამიანები
კატეგორია:ინგლისელი ქალი კინომსახიობები
კობი სმულდერსი

**ჯაკობა ფრანცისკა მარია კობი სმულდერსი** (; დ. 3 აპრილი, 1982, ვანკუვერი, კანადა) — კანადელი მსახიობი და მოდელი. სახელი გაითქვა სერიალში „როგორ შევხვდი დედათქვენს“ შესრულებული რობინ შერბაცკისა და „S.H.I.E.L.D.-ში“ შესრულებული მარია ჰილის როლებით.

## ადრეული ცხოვრება 
კობი სმულდერსი დაიბადა 1982 წლის 3 აპრილს ვანკუვერში, ბრიტანულ კოლუმბიაში, კანადაში. იგი მამის მხრიდან ჰოლანდიელია, ხოლო დედის მხრიდან ბრიტანელი. მას სახელი დიდი ბებიის პატივსაცემად დაარქვეს, რომელსაც მეტსახელად „კობის“ უწოდებდნენ, რის გამოც მანაც მეტსახელად „კობი“ დაირქვა. აღსანიშნავია, რომ მას ოთხი და ჰყავს: მელისა, ემი, ფიონა და ჯულია.

მან ვანკუვერის საშუალო სკოლა დაამთავრა, რის შემდეგაც ვიქტორიას უნივერსიტეტში განაგრძო სწავლა საზღვაო ბიოლოგიის განხრით.

## კარიერა 
[მარცხნივ|მინი|282x282პქ|კობი სმულდერსი და [ნილ პატრიკ ჰარისი 2013 წელს.]]
მისი სამსახიობო დებიუტი 2002 წელს ტელე-სერიალ „ჯერემიში“ შესრულებული დებორას როლით შედგა, სადაც იგი მიწვეული მსახიობი იყო. ამის შემდეგ იგი რამდენიმე პატარა ფილმში გადაიღეს, რის შემდეგაც 2005 წელს დაამტკიცეს სერიალ „The L Word-ში“ ლაით ოსტინის როლზე. ამას მოჰყვა 2005 წელსვე CBS-ის სერიალში „როგორ შევხვდი დედათქვენს“ ერთ-ერთი მთავარი გმირის, რობინ შერბაცკის როლზე დამტკიცება.

რობინ შერბაცკის როლი მისთვის განსაკუთრებული პოპულარობისა და აღიარების მომტანი აღმოჩნდა. სერიალის გადაღებები 2014 წელს დასრულდა, სადაც კობი თითქმის ყველა სერიაში თამაშობდა. სერიალში იგი კანადელი რეპორტიორის, რობინ შერბაცკის როლს თამაშობს, რომელიც მთელი სერიალის განმავლობაში ვერ ერკვევა უყვარს თუ არა მთავარი გმირი, ტედ მოსბი, თუმცა საბოლოოდ მაინც მასთან რჩება.
ამ როლის გამო იგი ორჯერ იქნა წარდგენილი (2013, 2014 წლებში) სამსახიობო ჯილდოზე. 2013 წელს მოიგო Entertainment Weekly-ის ჯილდო, თუმცა 2014 წელს ნომინირებულ „ხალხის რჩეული მსახიობის“ ჯილდოზე ვერ გაიმარჯვა, რადგან ჯილდო ელისონ ჰანიგანს გადაეცა ასევე სერიალში „როგორ შევხვდი დედათქვენს“ შესრულებული ლილი ოლდრინის როლისათვის.

2016 წელს კობიმ ითამაშა კომედიურ დრამაში „ინტერვენცია“. ამავე წელს, ტომ კრუზთან ერთად მონაწილეობდა ფილმში „ჯეკ რიჩერი: არასოდეს დაბრუნდე უკან“.

2017-2019 წლებში Netflix-ის სერიალში „კოლეჯის მეგობრები“ შეასრულა ლიზა ტურნერის როლი. 2020 წლიდან იგი ახმოვანებს ანიმაციური სერიალის „სიმფსონების“ პერსონაჟ ჰიდრანგეას.

## პირადი ცხოვრება 
კობი სმულდერსი 2009 წლის იანვარში მსახიობ ტარან კილამზე დაინიშნა, რომელზეც იგი 2012 წლის 8 სექტემბერს დაქორწინდა კალიფორნიაში. ამის შემდეგ წყვილი ერთად დასახლდა ნიუ-იორკში. კობისა და ტარანს ორი გოგონა ჰყავთ: შეილინი (დ. 16 მაისი, 2009) და ჯოილი (დ. 4 იანვარი, 2015).

## სქოლიო 
კატეგორია:დაბადებული 3 აპრილი
კატეგორია:დაბადებული 1982
კატეგორია:კანადელი ქალი მსახიობები
კატეგორია:კანადელი მოდელები
კატეგორია:როგორ შევხვდი დედათქვენს
კატეგორია:ცოცხალი ადამიანები
ელიზბარ ლომდარიძე

**ელიზბარ ლომდარიძე** (დ. 22 ოქტომბერი, 1945, თბილისი, საქართველოს სსრ, სსრკ — გ. 14 თებერვალი, 2020) — ქართველი კომპოზიტორი, პედაგოგი.

1974 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 

1972–1974 წლებში ასწავლიდა თბილისის საესტრადო–საცირკო სასწავლებელში მუსიკის თეორიის საგნებს; 1974 წლიდან იყო თბილისის III სამუსიკო სასწავლებლის პედაგოგი, 1975–1979წლებში ამავე სასწავლებლის თეორიული განყოფილების გამგე; 1981–1985 წლებში რესპუბლიკის ხალხური შემოქმედების სახლის დირექტორი; 1985-1990წწ. თბილისის N15 მუსიკალური სკოლის დირექტორი; 1992-1996 წლებში მოსკოვის მუსიკალური კოლეჯის დირექტორი; 1997-2004  მ. ფანიაშვილის სახელობის ხელოვნების აკადემიის რექტორი; 2008-2011წწ. საქართველოს კულტურისა და სპორტის სამინისტროს მუსიკალური დეპარტამენტის კონსულტანტი. 

დაწერილი აქვს: სიმფონიური ნაწარმოებები – კონცერტები ფაგოტისა და სიმფონიური ორკესტრისათვის (1973, 1976), „ეპიტაფია“ სიმფონიური ორკესტრისათვის (1977, მიუძღვნა ვასო გოძიაშვილს), სიმფონია (1980); ვოკალურ–სიმფონიური და საგუნდო ნაწარმოებები – ვოკალურ–სიმფონიური პოემა ბარიტონისა და სიმფონიური ორკესტრისათვის (1975), ორატორია სოლისტების, შერეული გუნდისა და სიმფონიური ორკესტრისათვის (1976), „სამი ფრესკა“ ქალთა გუნდისათვის ა კაპელა (1977); კამერულ–ინსტრუმენტული ნაწარმოებები – „მუსიკალური ჩანახატები“ ფორტეპიანოსათვის (1969), მინიატურები კამერული ორკესტრისათვის (1970), სიმებიანი კვარტეტი (1974), მუსიკა კამერული ორკესტრისათვის (1975), სონატები ფორტეპიანოსათვის (1975, 1976); კამერულ–ვოკალური ნაწარმოებები – 4 რომანსი ხმებისა და ფორტეპიანოსათვის (1966), „სიყვარულის ლირიკა“ ვოკალური ციკლი სოპრანოსა და ინსტრუმენტული ანსამბლისათვის (1977); ინსტრუმენტული კონცერტი: საფორტეპიანო   „თბილისური“ (1977), „იმერული“ (2000), „ერისიონი“ (2000), „მეგრული“ (2001), „გურული“ (2002), „ქართლ-კახური“, „აჭარული“; საბავშვო კონცერტები: „ენკი-ბენკი“ (2003). 

ლონდარიძის ნაწარმოებები შესრულებულია: უნგრეთში, გერმანიაში, ავსტრიაში, აშშ და სხვ. მისი N4 სიმფონია აღიარებულია „წლის საუკეთესო მუისიკალურ ნაწარმოებად“ (2010), სამავშვო მუსიკის განვითარებაში შეტალი წვლილისთვის დაჯილდოებულია თბილისის მერიის ოქროს მედლით (2010).
## ჯილდოები, პრემიები და პრიზები
*2012: საქართველოს ეროვნული პრემია

## რესურსები ინტერნეტში
კატეგორია:დაბადებული  22 ოქტომბერი
კატეგორია:დაბადებული  1945
კატეგორია:გარდაცვლილი 14 თებერვალი
კატეგორია:გარდაცვლილი 2020
კატეგორია:ქართველი კომპოზიტორები
საქართველოს საფეხბურთო სუპერთასი 2020

**საქართველოს საფეხბურთო სუპერთასი 2020** — საქართველოს საფეხბურთო სუპერთასის გათამაშება რომელიშიც ერთმანეთს თბილისის „დინამო“ (ეროვნული ლიგის გამარჯვებული) და „საბურთალო“ (საქართველოს თასის გამარჯვებული) დაუპირისპირდნენ. მატჩი გაიმართა 2020 წლის 23 თებერვალს, მიხეილ მესხის სათადარიგო სტადიონზე გაიმართა. შეხვედრას 3000-მდე გულშემატკივარი დაესწრო. მატჩში ერთადერთი გოლი გიორგი კოხრეიძემ, მატჩის 14-ე წუთზე, პენალტით გაიტანა.

## რესურსები ინტერნეტში
* შეხვედრის მიმოხილვა

კატეგორია:საქართველოს საფეხბურთო სუპერთასი
ერთკუზიანი აქლემი

**ერთკუზიანი აქლემი**, *დრომედარი*, *ნარაქლემა* () — ძუძუმწოვარი ცხოველი აქლემისებრთა ოჯახისა. მისი სხეულის სიგრძეა დაახლოებით 250 სმ, სიმაღლე მინდაოში 180–210 სმ, მასა 450–550 კგ. ცნობილია მხოლოდ როგორც შინაური ცხოველი (მოშინაურებულია 5 ათასზე მეტი წლის წინათ ან უფრო ადრე). ერთკუზიანი აქლემის ველურად ცხოვრების უკანასკნელი ადგილი ჩრდილოეთი აფრიკა, არაბეთის ნახევარკუნძული და ამიერკავკასია იყო. ორკუზიანი აქლემისგან განსხვავდება კუზით, მაღალი ფეხებით, უფრო მოკლე და ღია ბეწვით, მალებისა და თავის ქალის აგებულებით. კარგად იტანს მაღალ სიცხეს, თუმცა ყინვებს ვერ უძლებს; შეუძლია 10 დღე წყლის გარეშე ყოფნა, შეკაზმულს 80 კილომეტრის გავლა, 16 კმ/სთ სიჩქარის განვითარება, ზოგჯერ 23,5 კმ-სთ-მდეც. აშენებენ ჩრდილოეთ აფრიკაში, წინა და ცენტრალურ აზიაში, ინდოეთში; შეყვანილია მექსიკასა და ავსტრალიაში.

## იხილეთ აგრეთვე 
* მეაქლემეობა

## ლიტერატურა 
* 

## სქოლიო 
კატეგორია:აქლემი
კატეგორია:აფრიკის ძუძუმწოვრები
კატეგორია:აზიის ძუძუმწოვრები
კატეგორია:კენიის ძუძუმწოვრები
კატეგორია:პაკისტანის ძუძუმწოვრები
ობლოჟკი

**ობლოჟკი** () — სოფელი უკრაინაში, სუმის ოლქის ჰლუხივის რაიონში.

უატმკ კოდი — 5921583501. მოსახლეობა 2001 წლის აღწერის მონაცემებით შეადგენდა 857 ადამიანს. 

არის ობლოჟკის სოფლის საბჭოს ადმინისტრაციული ცენტრი. საბჭოში არ შედის სხვა დასახლებები. 

## გეოგრაფიული მდებარეობა 
სოფელი ობლოჟკი მდებარეობს  მდინარე რაკიტას სანაპიროზე,  დინების ქვედა ნაწილში 2 კმ-ის მოშორებით მდებარეობს სოფელი შჩებრი, 1,5 კილომეტრის მანძილზე მდებარეობს სოფელი პოლოშკი. ამ ადგილას მდინარე შრება, მასზე რამდენიმე საგუბარია გაკეთებული. მდინარის გვერდით გადის საავტომობილო გზა М-02 (E  101).

## ისტორია 
* სოფელი ობლოჟკი ცნობილია XVIII საუკუნიდან. 
* სოფლის მახლობლად აღმოჩენილია ძველი რუსული ეპოქის ნაქალაქარი (XI-XIII საუკუნეები).
* სოფელი შედიოდა ჩერნიჰივის გუბერნიის ჰლუხივის მაზრის ტულიგოლოვოს ვოლოსტის (თემის) შემადგენლობაში.
* ობლოჟკიში მდებარეობდა მიქაელ მთავარანგელოზის ეკლესია. ეკლესიის მღვდელმსახურები:
** 1843 — მღვდელი თედორე შელიაკოვსკი და მღვდელი თედორე სმიჩკოვი;
** 1903 — მღვდელი პეტრე კირილეს ძე;
** 1912–1916 — მღვდელი მიხეილ ბორნია, მეფსალმუნე პეტრე იასნოპოლსკი.

## სოციალური სფეროს ობიექტები 
* ზოგადსაგანმანათლებლო სკოლა, სკოლამდელი აღზრდის დაწესებულება „როსინკა“.

## ღირსშესანიშნაობები 
* საბჭოთა მეომრების საძმო საფლავი.

## სქოლიო 
კატეგორია:ჰლუხივის რაიონის სოფლები
ვიკუნია (გვარი)

**ვიკუნია** () — მცოხნელ ძუძუმწოვართა გვარი აქლემისებრთა ოჯახისა. აერთიანებს ორ სამხრეთამერიკულ სახეობას: ვიკუნიასა და ალპაკას. ადრე ეს სახეობები ლამის გვარში შედიოდნენ.

ადრე ითვლებოდა, რომ ალპაკა ჰუანაკოსაგან წარმოიშვა, თუმცა 2001 წელს ლონდონის სამეფო საზოგადოების ერთ-ერთ ჟურნალში ალპაკის დნმ-ის შესახებ გამოქვეყნებული ინფორმაციის მიხედვით იგი მიეკუთვნა ვიკუნიის გვარს. დოკუმენტში მითითებულია, რომ ალპაკა ვიკუნიისგანაა წარმოშობილი და არა ჰუანაკოსგან, თუმცა მოგვიანებით მნიშვნელოვანი ჯვარედინი ჰიბრიდიზაცია მოხდა შინაურ ლამასა და ალპაკას შორის.

## სქოლიო 
*
ზენდეია

**ზენდეია მარი სტერმერ კოულმანი** ( ; ; დ. 1 სექტემბერი, 1996)  — ამერიკელი მსახიობი და მომღერალი, ცნობილი როგორც **ზენდეია**. მან სამოდელო კარიერა ბავშვობის ასაკში დაიწყო, იყო მოცეკვავე, სანამ Disney Channel-ის სატელევიზიო სერიალ „Shake It Up“-ში როკი ბლუს როლს ითამაშებდა. სერიალში მონაწილეობდა 2010 წლიდან 2013 წლამდე. 2013 წელს იგი „Dancing with the Stars“-ის მე-16 სეზონის მონაწილე იყო. 2015 წლიდან 2018 წლამდე ამერიკულ კომედიურ სატელევიზიო სერიალში, „K.C. Undercover“-ში, კ. ს. კუპერის როლს ასრულებდა, ხოლო 2019 წელს მთავარი როლის შესრულება დაიწყო HBO-ს დრამატულ სერიალ „ეიფორია“-ში. იგი გადაღებულია რამდენიმე ფილმში, მათ შორისაა: 2017 წლის მიუზიკლი „დიდებული შოუმენი“, „ადამიანი ობობა: დაბრუნება“ (2017), „ადამიანი ობობა: სახლიდან შორს“ (2019), „დიუნი“ (2021). 

ზენდეიამ თავისი მუსიკალური კარიერა სიმღერების ჩაწერით დაიწყო, მოგვიანებით მან გამოუშვა სინგლები: „Swag It Out“, და „Watch Me“. 2011 წელს იგი თანამშრომლობდა ამერიკელ მომღერალთან, მოდელთან და მსახიობთან ბელა თორნთან. 2012 წელს იგი გაწევრიანდა „Hollywood Records“-ში, ხოლო მოგვიანებით გამოუშვა სინგლი „Replay“, რომელმაც ამერიკაში „Billboard Hot 100“-ზე მე-40 ადგილი დაიკავა, ხოლო 2013 წელს, „Billboard 200“-ზე 51-ე ადგილზე გავიდა. მისი ჩაწერილი სიმღერა „Rewrite the Stars“ გამოყენებული იქნა ფილმის, „დიდებული შოუმენის“ საუნდტრეკად, რომელიც მოგვიანებით სინგლად გამოუშვეს.  

მსახიობი მონაწილეობას იღებდა „Macy“-ს, „Mervyns“-ის, „Old Navy“-ის სარეკლამო კამპანიებში. მოგვიანებით, ზენდეია ამერიკელ მომღერალთან და მსახიობთან სელენა გომესთან ერთად სარეკლამო კამპანიაში გამოჩნდა. 

## ადრინდელი ცხოვრება 
კოულმანი 1996 წლის 1 სექტემბერს ოაკლენდში, კალიფორნიაში დაიბადა. არის კლარა სთოერმერის და დევიდ კოულმანის ერთადერთი შვილი. მამის მხრიდან მას ჰყავს 5 უფროსი ნახევარ და-ძმა. მამამისი აფრიკელ-ამერიკელია, ხოლო დედამისი ეთნიკური წარმომავლობით გერმანელი და შოტლანდიელია. სანამ ოაკლენდის ხელოვნების სკოლაში სწავლობდა, რამდენიმე სასცენო სპეკტაკლში მიიღო მონაწილეობა, მათ შორისაა: „Once on This Island“ და „Caroline, or Change“. 

8 წლის ასაკში გაწევრიანდა მოცეკვავეთა ჯგუფ „Future Shock Oakland“-ში, სადაც იგი სამი წლის განმავლობაში სწავლობდა „ჰიპ-ჰოპს“ და „ჰულას“. 

ზენდეია სწავლობდა ამერიკის თეატრის კონსერვატორიაში. სპექტაკლებში სადაც მას, მონაწილეობა აქვს მიღებული არის, უილიამ შექსპირის „რიჩარდ III“, „მეთორმეტე ღამე“ და „როგორც შენ მოგწონს“.

## პირადი ცხოვრება 
ახალგაზრდა მსახიობი ლოს-ანჯელესში ცხოვრობს, მისი სახლის ღირებულება 1,4 მილიონ აშშ დოლარს შეადგენს. არის ვეგეტარიანი, სინგლების ჩაწერისა და ფილმებსა თუ სერიალებში მონაწილეობის გარდა, თავისუფალ დროს უთმობს ტანსაცმლების დიზაინის შექმნასა და წიგნების წერას. 

ფილმზე „ადამიანი ობობა: დაბრუნება“ მუშაობისას ზენდეიამ ინგლისელი მსახიობი ტომ ჰოლანდი გაიცნო და დაუმეგობრდა, რასაც დიდი გამოხმაურება მოყვა სოციალურ მედიაში. ცნობილი იყო, რომ 2021 წლისთვის ისინი ერთმანეთს ხვდებოდნენ.

## რესურსები ინტერნეტში 
* 

## სქოლიო 
კატეგორია:ამერიკელი ქალი მსახიობები
კატეგორია:ამერიკელი ქალი მომღერლები
კატეგორია:დაბადებული 1996
კატეგორია:დაბადებული 1 სექტემბერი
კატეგორია:ცოცხალი ადამიანები
კონსოლის თამაში

**კონსოლის თამაში** () — ინტერაქტიული მულტიმედიური გართობის ფორმა, რომელიც შედგება მანიპულირებადი გამოსახულებისაგან, რომლის გენერირება ხდება ვიდეო თამაშების კონსოლის საშუალებით სტანდარტულ ტელევიზორზე ან სხვადასხვა აუდიო-ვიდეო სისტემასთან დაკავშირებით. 

თვით თამაში იმართება კონსოლზე მიერთებული პორტატიული მოწყობილობის, კონტროლერის მეშვეობით. როგორც წესი, კონტროლერი შედგება რიგი ღილაკებისა და ანალოგური ჩხირებისგან. 

კონსოლის თამაშები ძირითადად იწერება ოპტიკურ დისკზე, სათამაშო კარტრიჯზე და გამოყოფილი კონსოლის შიდა მეხსიერებაში. იგი აგრეთვე ვრცელდება ციფრული დისტრიბუციის საშუალებით.

## რესურები ინტერნეტში
* 
* 

კატეგორია:ვიდეო თამაშების პლატფორმები
კატეგორია:ვიდეო თამაშის ტერმინოლოგია
ორკუზიანი აქლემი

**ორკუზიანი აქლემი**, *ბაქტრიანი* () — ძუძუმწოვარი ცხოველი აქლემისებრთა ოჯახისა. მისი სხეულის სიგრძეა 250–300 სმ, სიმაღლე მინდაოში 180–210 სმ, მასა 690 კგ-მდე. კისერი გრძელია, ზურგზე ორი ცხიმოვანი კუზი აქვს; ბეწვი მოწითალო-მოყავისფრო-ქვიშისფერია. მოშინაურებულია დაახლოებით 5 ათასი წლის წინ; მეორე სახელი ბაქტრიის მიხედვით მიიღო. რამდენიმე ჯიშს აშენებენ ცენტრალურ და შუა აზიაში, ყაზახეთში. ამტანი ცხოველია, კარგად უძლებს სიცხესა და სიცივეს, თუმცა სარწყულებლის ნაკლებობას ვერ ეგუება (ეს გახდა მისი არეალისა და რიცხოვნობის შემცირების მიზეზი ველურ ბუნებაში). ერთ ჯერზე შეუძლია 50 ლიტრი წყლის დალევა, მათ შორის მარილიანის. ჭამს უდაბნოს პრაქტიკულად ყველანაირ მცენარეულობას, განსაკუთრებით საჭიროებს ჰალოფიტებს. მამრების სქესობრივი აღგზნების პერიოდი ზამთარშია, მათ შორის ზოგჯერ სასტიკი ორთაბრძოლები იმართება. ერთ ნაშიერს მარტში იგებს.

## იხილეთ აგრეთვე 
* მეაქლემეობა
* გარეული ორკუზიანი აქლემი

## ლიტერატურა 
* 

## სქოლიო 
კატეგორია:აქლემი
კატეგორია:ინდოეთის ძუძუმწოვრები
კატეგორია:პაკისტანის ძუძუმწოვრები
კატეგორია:ჩინეთის ძუძუმწოვრები
დანიელ როუზ რასელი

**დანიელ როუზ რასელი** (დ. 31 ოქტომბერი, 1999) — ამერიკელი მსახიობი და მოდელი. 

## ბიოგრაფია
დანიელ როუზი არის მსახიობი, რომელიც ყველაზე უკეთ ცნობილია მის მიერ განხორციელებულ დამხმარე როლებზე სხვადასხვა ამერიკულ ფილმებსა და სერიალებში. ჯერ კიდევ 10 წლის ასაკში მან დაიწყო მოდელირება, რაც სწორედ დედამისის მეგობრის წახალისება იყო. აღსანიშნავია, რომ მისი დებიუტი ჰოლივუდში 2014 წელს შედგა, ფილმში „A Walk among the Tombstones“, როდესაც იგი მოზარდი იყო. დანიელი რამდენიმე ბეჭდურ რეკლამასა და ადგილობრივ სარეკლამო რგოლში გამოჩენის შემდეგ, რაც მსახიობმა რეგიონალურ თეატრში ემოციურად ითამაშა როლი, სწორედ ამ ყველაფრის შემდგომ მას ხელი შეუწყო პირველივე ფილმში მიეღო რუსი ნარკომანის ქალიშვილის როლი.

სულ მალე მსახიობობა გახდა მისი მთავარი პროფესია. ეს იყო მისი პირველი ფილმის წარმატება ლიამ ნეისონთან და დენ სტივენსთან, რამაც მასხელი შეუწყო მეორე ფილმის „Aloha“-ს მოსაპოვებლად ბრედლი კუპერთან და ემა სტოუნთან ერთად მთავარ როლებში 2015 წელს.
მსახიობი დაიბადა ჰელოუინის დღესასწაულზე (31 ოქტომბერი) 1999 წელს, ნიუ ჯერსიში, პიკანოკში. იგი თავდაპირველად „Holy Spirit School’ initially“ სწავლობდა. მას საბავშვო ბაღის დღეებიდან მსახიობობის სურვილი ჰქონდა. იგი სკოლაში რამდენიმე სპექტაკლში მსახიობობდა. ამასთან, მან მსახიობობისადმი ნამდვილი სიყვარული აღმოაჩინა რეგიონულ თეატრში მისი შესრულების შემდეგ. ამის შემდეგ, იგი სერიოზულად მოჰყვა მსახიობობას და გადაწყვიტა, კარიერა გაეგრძელებინა გასართობ ინდუსტრიაში. დედა დანიელი, რადო, სულიწმიდის სკოლის საშემსრულებლო ხელოვნების პროგრამის ქორეოგრაფი, მოუწოდებდა მას ოცნების შესრულებაში.

2016 წელს, იგი გამოჩნდა ფილმში „Pandemic“ (როგორც „Megan“) და კრიტიკოსების მიერ აღიარებული ამერიკულ სერიალში „The Last Tycoon“ (როგორც „Darla Miner“). ის სერიალის პირველ სეზონში ზუსტად ექვს ეპიზოდში გამოჩნდა.

2017 წელს კვლავ მნიშვნელოვანი როლი ითამაშა ფილმში სასწაული. ეს ფილმი იყო განსაკუთრებულად კრიტიკოსების მიერ აღიარებული ამერიკული კომედია-დრამატული ფილმი.

2018 წელს მსახიობმა ერთ-ერთი მთავარი როლი შეასრულა ამერიკული სერიალში „ორიგინალები“, ამ ფილმის მეხუთე და ფინალურ სეზონში. სერიალში იგი გამოვიდა „Hope Mikaelson“ როლით. როუზი ასევე გამოჩნდა ფილმში „Measure of a Man“, როგორც „Joanie Williams“. უფრო მეტიც, 2018 წელს რასელმა მნიშვნელოვანი როლი შეასრულა სერიალში „მემკვიდრეობა“, რომელიც წარმოადგენს „ორიგინალების“ სპინ-ოფს.

დანიელი მსახიობობასთან ერთად დაკავებულია მოდელობითაც და არის საკმაოდ წარმატებული მოდელი, აქტიურად არის ჩართული სარეკლამო რგოლებშიც.

## რესურსები ინტერნეტში
* 
* 
* 
* 

კატეგორია:ამერიკელი მსახიობები
კატეგორია:დაბადებული 1999
კატეგორია:დაბადებული 31 ოქტომბერი
კატეგორია:ცოცხალი ადამიანები
ანეტა დადეშქელიანი

მინი|ანეტა დადეშქელიანი და აკაკი წერეთელი
**ანეტა დადეშქელიანი** (დ. 1872, ქ. ჯვარი (ყოფილი ზუგდიდის მაზრა), წალენჯიხის რაიონი — გ. 1922) — ქართველი პოეტი, ქველმოქმედი.

## ბიოგრაფია
დაიბადა თავად ალექსანდრე (ვამეხ) დადიანისა და თავადიშვილ მავრა (მატა) წერეთლის ოჯახში, სამეგრელოში, ჯვარში, 1872 წელს. აღსანიშნავია, რომ დადიანების ეს შტო სახლობდა ჯვარში, ზუგდიდის მაზრაში. აქ ისინი გადმოსულნი იყვნენ მარტვილიდან. ანეტას მამა იმდროინდელი არისტოკრატიის ტიპური წარმომადგენელი იყო. ის 1870-იან წლებში დაქორწინდა იმერელ თავადიშვილზე მავრა (მატა) წერეთელზე, რომელიც გახლდათ თავად როსტომ წერეთლის ასული, ანუ აკაკი წერეთლის და. ანეტა დედით ადრე დაობლდა და ის აღსაზრდელად წაიყვანეს დედულეთში როსტომ წერეთლის ოჯახში, სადაც მის განათლებაზე ზრუნავდა ბიძა – აკაკი წერეთლი. აკაკის განსაკუთრებით უყვარდა ერთადერთი დისშვილი და სწორედ მისი დამსახურებით ანეტამ იმ დროისათვის საუკეთესო განათლება მიიღო.
1888 წელს ანეტა დაქორწინდა სვანეთის მთავართა შთამომავალზე, ჯანსუღ (გიორგი) დადეშქელიანზე (1858-1921). ანეტასა და ჯანსუღის ოჯახი პერიოდულად იცვლიდა საცხოვრებელ ადგილს, იმის მიხედვით, თუ სად მსახურობდა ჯანსუღი. 

ანეტა საკმაოდ ნიჭიერი პოეტი და მთარგმნელი იყო. მისი ლექსები გამოქვეყნებულია იმდროინდელ ქართულ პერიოდულ პრესაში („ივერია“, „ჯეჯილი“). XIX საუკუნის მიწურულისათვის ქართველ საზოგადოებაში განსაკუთრებით ცნობილი იყო ანეტას ლექსი „გაზაფხული“. 

ცნობილი ფაქტია, ასევე ისიც, რომ სვანეთში დიდი ხნის განმავლობაში არ იყო სკოლები და  დადეშქელიანები ცდილობდნენ სკოლის გახსნას და ამ მხრივაც თვალსაჩინოა ანეტას წვლილიც, რომელიც მხარში ედგა მაზლს, თათარყანს, ადგილობრივი სკოლის შექმნის, მასწავლებელებზე ზრუნვის, მოსახლეობაში წერა-კითხვის გავრცელების საქმეში. მათ 1899 წელს ეცერში გახსნეს სასწავლებელი კავკასიაში. მის გახსნაში უდიდესი წვლილი შეიტანეს მართლმადიდებელი ქრისტიანობის აღმდგენელი საზოგადოების სკოლების მისიონერ-ინსპექტორებმა მამინაიშვილებმა. ეცერის სკოლაში, დაარსებიდანვე თავი მოუყრია ორმოცდაათამდე მოწაფეს, სწავლის მსურველთა სიმრავლის შედეგად 1901 წელს ეცერის სკოლა ორკლასიანად გადაკეთდა. ამ საქმეში დიდი წვლილი მიუძღვის სწორედ ანეტას. ორკლასიან სკოლაში სწავლობდა დაახლოებით 65 შეგირდი.

სოფელ ჯვარში ტარიელ დადიანის ოჯახში დაცულია: მოგონებები ანეტას, ჯანსუღისა და მათი შვილების შესახებ; შემონახულია სურათები, რომლებზეც გამოსახულნი არიან ანეტა და ჯანსუღი, მათი შვილები (თათარყანი, ალექსანდრე), აკაკი წერეთელი, ომში დაღუპული თათარყანის ჩამოსვენების ამსახველი ფოტო და სხვა.

ანეტა დადეშქელიანი, ოჯახთან ერთად, ადგილობრივი თემის (ეცერი, ჯვარი) სოციალური თუ კულტურული ცხოვრების ცენტრში მუდამ იდგა და განსაკუთრებული წვლილი მიუძღვის საზოგადოების მოდერნიზაციის საქმეში. ანეტა განსაკუთრებით მხარში ედგა ქართულ პატრიოტულ აზრს, ქართველთა შორის წერა-კითხვის გამავრცელებელ საზოგადოებას და ეხმარებოდა მას ნივთიერადაც და თავადაც მონაწილეობდა საგანმანათლებლო პროცესში.

## რესურსები ინტერნეტში
*
* ანეტა დადეშქელიანი
* ბიოგრაფია

კატეგორია: ქართველი პოეტები
კატეგორია:დაბადებული 1872
კატეგორია:გარდაცვლილი 1922
კატეგორია:წალენჯიხის მუნიციპალიტეტში დაბადებულები
ა
ლუხუმ ჩხვიმიანი

**ლუხუმ ჩხვიმიანი** (დ. 3 მაისი, 1993, მესტია, საქართველო) — ქართველი ძიუდოისტი. საქართველოს სამგზის ჩემპიონი (2013, 2016, 2017; 60 კგ)  და ვერცხლის პრიზიორი (2015, 60 კგ).  ევროპის ჩემპიონი (2019,  მინსკი, ბელარუსი, 60 კგ) და მსოფლიოს ჩემპიონი (2019, ტოკიო, იაპონია, 60 კგ). 20-წლამდელებს შორის საქართველოს ჩემპიონი (2012, 60 კგ) და ბრინჯაოს პრიზიორი (2010, 55 კგ). ჭაბუკებს შორის ევროპის ჩემპიონატის ბრინჯაოს პრიზიორი (2009, 55 კგ) და ახალგაზრდებს შორის ევროპის თასის ბრინჯაოს პრიზიორი (2013, 60 კგ). 2019 წლის  საქართველოს საუკეთესო სპორტსმენი (განათლების, მეცნიერების, კულტურისა და სპორტის სამინისტრო) ძალოსან ლაშა ტალახაძესთან და მოჭიდავე გენო პეტრიაშვილთან, ბექა ლომთაძესთან, ნუგზარ წურწუმიასთან და ლაშა გობაძესთან ერთად.

## საერთო შედეგები 
## რესურსები ინტერნეტში 
* ლუხუმ ჩხვიმიანი  — ქართული სპორტი

## სქოლიო
კატეგორია:დაბადებული 3 მაისი
კატეგორია:დაბადებული 1993
კატეგორია:მესტიის მუნიციპალიტეტში დაბადებულები
კატეგორია:ქართველი ძიუდოისტები
კატეგორია:ცოცხალი ადამიანები
გარეული ორკუზიანი აქლემი

**გარეული ორკუზიანი აქლემი**, *გარეული ბაქტრიანი* () — ძუძუმწოვარი ცხოველი აქლემისებრთა ოჯახისა. მისი სხეულის სიგრძეა 2,25–3,45 მეტრი, მასა 300–690 კილოგრამი. აღმოაჩინა ნიკოლოზ პრჟევალსკიმ 1877 წელს; დღეს გვხვდება მხოლოდ ჩრდილო-დასავლეთ ჩინეთსა და სამხრეთ-დასავლეთ მონღოლეთში (გობის უდაბნო). ველურ ბუნებაში დარჩენილია 950-მდე ინდივიდი. რაოდენობის შემცირების მიზეზებია: ნადირობა, ჰაბიტატის დაკარგვა და შინაურ ცხოველებთან კონკურენცია საკვების გამო.

## ლიტერატურა 
* 

## სქოლიო 
კატეგორია:აქლემი
კატეგორია:ჩინეთის ძუძუმწოვრები
დავით ჩხარტიშვილი

**დავით ჩხარტიშვილი** (დ. 27 სექტემბერი, 1996, ოზურგეთი, საქართველო) — ქართველი მოჭიდავე (ბერძნულ-რომაული სტილი). ახალგაზრებს შორის მსოფლიო ჩემპიონი 55 კილოგრამ წონით კატეგორიაში (2016) და ევროპის ჩემპიონატების ორგზის ბრინჯაოს პრიზიორი (2016 — 55 კგ, 2017 — 59 კგ).

## საერთო შედეგები 
## რესურსები ინტერნეტში 
* დავით ჩხარტიშვილი  — ქართული სპორტი

## სქოლიო
კატეგორია:დაბადებული 1996
კატეგორია:დაბადებული 27 სექტემბერი
კატეგორია:ოზურგეთში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ცოცხალი ადამიანები
ზოი სალდანა

**ზოი სალდანა** (დ. 1 დეკემბერი, 1988) — არის ამერიკელი მსახიობი. თეატრალური ჯგუფში *Faces*–ში მოღვაწეობის  შემდეგ, სალდანას სატელევიზიო დებიუტი სერიალ *Law & Order*-ში 1999 წელს შედგა, ხოლო მისი ფილმოგრაფიული კარიერა ერთი წლის შემდეგ დაიწყო ფილმ *Center Stage*-ით (2000), სადაც მან შეასრულა ბალეტის მოცეკვავე.2009 წელს შეასრულა *Neytiri*-ის როლი ჯეიმზ კამერონის ფილმ *Avatar*-ში.

სალდაანა ცნობილი გახდა მისი როლებით სამეცნიერო ფანტასტიკურ ფილმებში, 2009 წელს დაიწყო სალდანას ხშირი გამოჩენა ფილმებში, 2009 წელს სალდანა მოგვევლინა *Nyota Uhura* ფილმ *Star Trek*-ში  და  *Neytiri* ფილმ 2009 წლის ფილმ *Avatar*-ში.სალდანამ ასევე ითამაშა *Gamora* მარველის კინემატოგრაფიულ სამყაროში,პირველად სალდანა მარველის კინემატოგრაფიულ სამყაროში  *Galaxy Guardians*-ში (2014) გამოჩნდა. ყველა დროის  ყველაზე მაღალანაზღაურებად ფილმებში მონაწილეობის გამო, მაგალითად, *Avatar* და *Avengers: Endgame*, სალდაანა 2019 წლის მდგომარეობით ყველა დროის მეორე ყველაზე მასშტაბური კინომსახიობია. მისმა ფილმებმა მთლიანობაში 11 მილიარდ დოლარზე მეტი გამოიმუშავა. 

## ადრეული ცხოვრება
სალდაანა დაიბადა 1978 წლის 19 ივნისს პასაიკში, ნიუ ჯერსი. მისი მამა, არრიდიო სალდანა,  დომინიკელი იყო, ხოლო მისი დედა, ასალია ნაზარიო,წარმოშობით პუერტო რიკოდან იყო

სალდაანამ დომინიკის რესპუბლიკაში ცხოვრების დროს  აღმოაჩინა თავისი ცეკვის სიყვარული და ჩაირიცხა *ECOS Espacio de Danza* აკადემიაში; იგი სწავლობდა ცეკვის სხვადასხვა სახეობას, , მაგრამ სალდანას ბალეტი განსაკუთრებით იზიდავდა,გარკვეული პერიოდის შემდეგ სალდანამ ცეკვას თავი დაანება. ოჯახი ნიუ–იორკში დაბრუნდა ნიუ – თაუნის საშუალო სკოლაში გატარებული დროის შემდეგ,  1995 წელს მან დაიწყო თეატრალური კარიერა ბრუკლინში, *Faces* თეატრალურ ჯგუფთან ერთად დგამდა ისეთ სპეკტაკლებს , რომელებიც ეხებოდა თინეიჯერებს. პარალელურად, სალდანა მონაწილეობას იღებდა ნიუ-იორკის ახალგაზრდულ თეატრის სპეკტაკლებში; მისმა გამოჩენამ *Joseph and the Amazing Technicolor Dreamcoat Dreamcoat*- ის პიესაში გამოიწვია ინტერესი აგენტებისგან. მისმა ადრეულმა  საცეკვაო და სამსახიობო გამოცდილებამ ხელი შეუწყო მას პირველი ფილმის როლის შესრულებაში ფილმ *Center Stage*- ში (2000).

## ქორწინება
2010 წლის ივნისში, სალდაანა ჩაერთო თავისი დიდი ხნის მეგობარ კით ბრიტტონთან ურთიერთობაში, სალდაანამ და ბრიტტონმა 2011 წლის ნოემბერში განაცხადეს, რომ მათი 11 წლიანი ურთიერთობა შეწყდა.

2013 წლის მარტში, სალდაანამ დაიწყო იტალიელი მხატვრ მარკო პერეკოსთან ურთიერთობა. ისინი ფარულად დაქორწინდნენ 2013 წლის ივნისში ლონდონში.  სალდანასა და პერეკოს ერთად ჰყავთ სამი ვაჟი,მათი ტყუპი შვილები დაიბადნენ 2014 წლის ნოემბერში  და მესამე ვაჟი დაიბადა 2017 წლის თებერვალში. სალდაანამ განაცხადა, რომ მისი შვილები ორ ენაზე ისაუბრებენ, რადგან ის და მისი ქმარი აპირებენ რომ ისაუბრონ ესპანურად და ინგლისურად.

## რესურსები ინტერნეტში
* 

## სქოლიო 
კატეგორია:დაბადებული 1978
კატეგორია:დაბადებული 19 ივნისი
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
გაიანე ხაჩატურიანი

**გაიანე ხაჩატურიანი** (დ. 1942 — გ. 2009) — ქართველი მხატვარი. 

## ბიოგრაფია
გაიანე 1942 წლის 9 მაისს თბილისში დაიბადა. მამა, ლევონ ხაჩატურიანი, ელექტროინჟინერი იყო, ხოლო დედა ჰასმიკ კალანტაროვი, ჰახნაზარიანთა სახელოვანი გვარის წარმომადგენელი. მისი წინაპრები უძველესი სომხები - ზოკები იყვნენ. გაიანეს ძმა კი პროფესიით ინჟინერი, სიცოცხლის ბოლომდე მოსკოვში ცხოვრობდა. 

გაიანე სკოლაში სწავლის პარალელურად ფერწერის გაკვეთილებს ესწრებოდა იაკობ ნიკოლაძის სამხატვრო სასწავლებელთან არსებულ მოსე თოიძის სკოლაში (პედაგოგი გუგული ქურდიანი). აღნიშნული სკოლის დამთავრების შემდეგ თბილისის სამხატვრო აკადემიაში ორწლიანი მოსამზადებელი კურსი გაიარა, თუმცა ალექსანდრე ბაჟბეუქ-მელიქოვის რჩევით, აკადემიაში შესვლა გადაიფიქრა, რათა არ დაეკარგა თავისი ორიგინალური და საკუთარი ხედვა.

აღსანიშნავია, რომ ხატვა გაიანემ ადრეული ასაკიდან დაიწყო. ერთ-ერთ ინტერვიუში მხატვარი იხსენებს, როგორი აღფრთოვანება გამოუწვევია უფროსებში მის მიერ სამი წლის ასაკში დახატულ თოჯინას, რომელიც ძალიან ჰგავდა დიდ ბებია. მას შემდეგ სულ ხატავდა, თუმცა მხატვრობით სერიოზულად 12 წლიდან დაინტერესდა, როდესაც გართულებული ბრმა ნაწლავის ოპერაციის შემდეგ მუდმივად სახლში გამოკეტილი, ბავშვურ თამაშებს ჩამოშორდა და საკუთარ სამყაროში ჩაღრმავება იწყო.

გაიანე ხაჩატურიანზე აღტაცებულები წერდნენ ვლადიმერ სპივაკოვი და მარტიროს სარიანი, მისი შემოქმედებით მოხიბლული იყო ანდრეი ტარკოვსკი, რომელიც მხატვარს საკუთარ მეგობრადაც კი მიიჩნევდა და ხშირად სტუმრობდა მას ოჯახში. გაიანეს მეგობრები იყვნენ ასევე გია ყანჩელი, ირინა უვაროვა, იური დანიელი, ბელა ახმადულინა.

გაიანე წლების მანძილზე ნამუშევრებს ელენე ახვლედიანს უჩვენებდა და მისგან რჩევებს იღებდა. სწორედ ამ უკანასკნელმა შეახვედრა პირველად მხატვარს სწორედ გამორჩეული სერგო ფარაჯანოვი. სწორედ ეს განსაკუთრებული ნაცნობობა დიდ, მრავალწლიან მეგობრობაში გადაიზარდა. რეჟისორი ძალიან აფასებდა გაიანეს ნიჭს და ხელს უწყობდა მისი შემოქმედების პოპულარიზაციას. 

გაიანე ხაჩატურიანი ადრეული ასაკიდან წერდა ლექსებს ასევე რუსულ ენაზე. მისი ჩანაწერები რიტმული პროზის საუკეთესო ნიმუშია, რომელიც გაიანეს შემოქმედების გააზრების ერთგვარი გასაღებიცაა.

1971 წელს უნდა შემდგარიყო გაიანეს პერსონალური გამოფენა ერევანში, ტელევიზიის ოფისში, მაგრამ გამზადებული ექსპოზიცია, სადაც 40 სურათი იყო წარმოდგენილი, აკრძალეს. მოგვიანებით გამოფენა მაინც შედგა ფიზიკის ინსტიტუტში. სიცოცხლის მანძილზე არაერთ ჯგუფურ გამოფენაში აქვს მონაწილეობა მიღებული, ჰქონია პერსონალური გამოფენები თბილისში, ერევანსა და მოსკოვში.

გაიანე ხაჩატურიანი 2009 წლის 1 მაისს მძიმე და ხანგრძლივი ავადმყოფობის შემდეგ გარდაიცვალა. მხატვრის ნამუშევრები დაცულია მის ოჯახში, ერევნის თანამედროვე ხელოვნების მუზეუმში, საქართველოსა და საზღვარგარეთის ქვეყნების კერძო კოლექციებშიც კი.

## რესურსები ინტერნეტში
* 
* ბიოგრაფია

კატეგორია: ქართველი მხატვრები
კატეგორია:დაბადებული 1942
კატეგორია:გარდაცვლილი 2009
კაჭრეთის მეორე გორასამარხი

**კაჭრეთის გორასამარხი** — არქეოლოგიური ძეგლი მდებარეობს გურჯაანის მუნიციპალიტეტის სოფელ კაჭრეთში. დგას სადგურის ჩრდილოეთით, განეკუთვნება ძველი წელთაღრიცხვით მეორე ათასწლეულის პირველი ნახევრის დასასრულს. 

გორასამარხი 1978 წელს შეისწავლა ისტორიის არქეოლოგიისა და ეთნოგრაფიის ინსტიტუტის კახეთის არქეოლოგიურმა ექსპედიციამ (ხელმძღვანელი კ. ფიცხელაური, რაზმის ხელმძღვანელი ვ. ვარაზიშვილი). სამარხი დაზიანებული იყო. გორასამარხის მსხვილი რიყის ქვის ყრილის(დიამეტრი-10 სანტიმეტრი სიმაღლე - 0,8 მეტრი) ცენტრალური ნაწილის ქვეშ აღმოჩნდა ოვალური მოყვანილობის დასავლეთიდან აღმოსავლეთისკენ დამხრობილი სამარხი ორმო(სიგრძე-2,10 მეტრი სიღრმე - 1 მეტრი). კიდურებ მოხრილი მიცვალებული ესვენა ორმოს ცენტრალურ ნაწილში მარჯვენა გვერდზე, თავით დასავლეთისკენ. სამარხი ორმოს აღმოსავლეთ ნაწილში გამოვლინდა, ასევე აქ აღმოჩნდა ცხვრის მთლიანი ჩონჩხი ოდნავ მოხრილი კიდურებით, მარჯვენა გვერდზე, თავით სამხრეთისკენ, ორმოს სამხრეთ დასავლეთ ნაწილში და სამხრეთ კედელთან აღმოჩნდა წვრილფეხა საქონლის კიდურები და ხელით ნაძერწი 7 ჭურჭელი, მერვე ჭურჭელი მიცვალებულის მუხლებთან იდგა. თავის ქალის უკან აღმოჩნდა ბრინჯაოს ყუნწგახვრეტილი, პირზე ქედიანი სატევარი. 

სამარხში გამოვლენილ კერამიკაში იყო მორუხო-მოყავისფრო, ოდნავ პირგადაშლილი, დაბალყელიანი, კვერცხისებრტანიანი ქილა და ქილის პირისა და მხრის ფრაგმენტი. ერთ-ერთი ქილა დამზადებულია უხეში ქვიშნარევი, მეორე-სილანარევი მკვრივი თიხით. სამარხში იყო აგრეთვე შავპრიალა, ფოსოთი შემკული ცალყურა და მოყავისფრო-მოვარდისფრო, ოდნავ პირმოყრილი სასმისები, ასიმეტრიული ორი ქოთანი და ორი კოჭობი, მათ მოწითალო, ფხვიერი კეცი, ოდნავ გადაშლილი პირი, დაბალი ყელი და თითქმის სწორი გვერდები აქვს, ქოთნებს და კოჭბებს ყელის ძირში ოდნავ რელიეფური, წყვეტილი წიბო შემოუყვება. ერთ კოჭობს ასეთი წიბო მუცლის ზედა ნაწილშიც აქვს შემოვლებული. ორმოსამარხის ყრილის ცენტრალური ნაწილის ქვეშ, ორმოს ფსკერიდან 0,8 მეტრის სიმაღლეზე, ჩანაყარ ქვაზე დასვენებული მიცვალებულის ძლიერ დაშლილი ძვლები აღმოჩნდა. ინვენტარი მას თან არ ახლდა. მიცვალებული ესვენა მარჯვენა გვერდზე, კიდურებმოხრილი, თავით ჩრდილოეთისკენ. მასალა ინახება საქართველოს ეროვნული მუზეუმის ისტორიულ-ეთნოგრაფიულ საცავში.

## ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
კაჭრეთის წმინდა გიორგის ეკლესია

300px|მინი
**კაჭრეთის წმინდა გიორგის ეკლესია** — არქიტექტურული ძეგლი დგას გურჯაანის მუნიციპალიტეტის სოფელ კაჭრეთში და იგი განეკუთვნება გვიანდელ შუა საუკუნეებს. რესტავრაცია ჩაუტარდა 1990-იან წლებში. 

ეკლესია დარბაზულია, ნაგებია უხეშად დამუშავებული ქვითა და კირის ხსნარით, წყობა სწორხაზოვანია. ეკლესიაში შესასვლელი დასავლეთიდანააა, კარი თაღოვანია. აღმოსავლეთით ეკლესია ღრმა ნახევარწრიული აფსიდითაა დასრულებული. აფისდში ვიწრო, ოთხკუთხა სარკმელია გაჭრილი, რომლის ორივე მხარეს ორ-ორი სხვადასხვა ზომის ნიშაა. სარკმლის გვერდით მდებარე ნიშები გაცილებით მაღალი და თაღოვანია, დანარჩენი ორი კი სწორკუთხაა. სარკმლის ქვემოთ, კედელზე, ტრაპეზია მიდგმული. აფსიდი გადახურულია კონქით, რომლის თაღი აფსიდის მხრებზეა დაყრდნობილი. კამარა ცილინდრულია, სხმული. კედელში, შესასვლელის ზემოთ, საკურთხევლის სარკმლის გარდა, ერთი ოთხკუთხა სარკმელია. ეკლესიის აღმოსავლეთი კედელი დგას ორსაფეხურიან მაღალ ცოკოლზე. შენობა გადახურულია თუნუქით.

## ლიტერატურა
კატეგორია:გურჯაანის მუნიციპალიტეტის ტაძრები
ვაჩნაძიანთ ციხე

**ვაჩნაძიანთ ციხე** — არქიტექტურული ძეგლი, კოშკი. მდებარეობს გურჯაანის მუნიციპალიტეტის სოფლის კოლაგის სამხრეთ-დასავლეთით 0,4-0,5 კილომეტრზე, ფერდობზე. განეკუთვნება XVIII საუკუნეს.

კოშკი ცილინდრულია (დიამეტრი ფუძის დონეზე — 9,1 მეტრია). ორი სართულის სიმაღლეზე შემორჩენილია დასავლეთით ნახევარი კედელის მთელ სიმაღლეზე ბზარები დაუყვება. პირველი სართული დაახლოებით 1,5 მეტრ სიმაღლეზე მიწითა და ქვებითაა ამოვსებული.

კოშკი ნაგებია თანაბრი ზომის რიყის ქვით, რომელიც დაწყობილია სწორხაზოვან რიგებად. აქა-იქ, ძირითადად მეორე სართულის ზოგიერთი არქიტექტურული ელემენტის გამოსაყვანდ; გამოყენებულია აგურიც, კედელბის ზედაპირი შიგნით და გარედან გასწორებულია ბათქაშით.

პირველი სართული გეგმით სწორკუთხაა, აღმოსავლეთიდან დასავლეთის მიმართულებით ოდნავ წაგრძელებული ოთახია (5,5 X 4,5 მეტრზე). შემოსასვლელი აღმოსავლეთიდან ჰქონია (ჩანს ორივე წირთხლის ნაწილი). შესასვლელის მოპირდაპირედ, დასავლეთ კედლის შუაში, გეგმით ნახევარწრიული, თაღოვანი ბუხარია, რომლის გვერდებზე თითო თაღოვანი ნიშაა. მსგავსი ორი ნიშაა სამხრეთ კედლშიც. სართული გადახურული იყო ცილინდრული კამარით (კამარის კონტური შემორჩენილია დასავლეთ კედელზე) რომელიც ეყრდნობოდა ერთ საბჯენ თაღს, თაღი კი - ერთსაფეხურიან პილასტრებს. მეორე სართული რვაწახნაგა ყოფილა, შემორჩენილია მხოლოდ ხუთი წახნაგი. 

## ლიტერატურა 
კატეგორია:გურჯაანის მუნიციპალიტეტის ციხესიმაგრეები
ბელა თორნი

**ანაბელა ეივერი თორნი** (; დ. 8 ოქტომბერი, 1997) — ამერიკელი მსახიობი, მომღერალი, პროდიუსერი და მოდელი. სანამ დისნეის სერიალ „Shake It Up“-ში (2010-2013) მიიღებდა მონაწილეობას, ითამაშა რუთი სპაივის როლი სატელევიზიო სერიალ „My Own Worst Enemy“-ში (2008), ხოლო ტენსი ჰენრიკსონი სატელევიზიო დრამა სერიალის, „დიდი სიყვარული“-ის მეოთხე სეზონში. მან ფეიჯ ტოუნსენის როლი Freeform-ის დრამა სერიალ „ცნობილი და შეყვარებული“-ში ითამაშა, 2017-2018 წლებში. იგი გადაღებულია რამდენიმე ფილმში, მათ შორისაა: „არეულები“(2014), „დაფი“(2015), „ელვინი და თახვები:ნატეხი გზა“(2015), ერთ ტალღაზე“(2017), „მოჩვენება: გამოღვიძება“(2017), „ძიძა“(2017), „შუაღამის მზე“(2018), „მკვლელი ნაცია“(2018).

## ადრინდელი ცხოვრება 
ანაბელა ეივერი თორნი 1997 წლის 8 ოქტომბერს, ფლორიდის შტატში დაიბადა. არის თამარა თორნსა და დილენსეი რეინალდო თორნს ქალიშვილი. ჰყავს ორი უფროსი და კაილი და დანი, და აგრეთვე ძმა-რემი, სამივე მათგანი მსახიობია . მამამისი რომელიც წარმოშობით კუბელი იყო, 2007 წელს ავტოსაგზაო შემთხვევით გარდაიცვალა. ბელა ეთნიკური წარმომავლობით იტალიელი, ინგლისელი, გერმანელი და ვალიელია. ბელამ ერთ-ერთ ინტერვიუზე ახსენა რომ მასა და მის 3 და-ძმას მხოლოდ დედამისი ზრდიდა, ხოლო მატერიალური პრობლემების გამო, ბელამ ოჯახის დასახმარებლად მსახიობობა დაიწყო.

## კარეირა 
ბელამ თავისი სამოდელო კარიერა მაშინ დაიწყო, როდესაც იგი 6 კვირის იყო, იგი გამოჩნდა რამდენიმე ტანსაცმლის ბრენდის რეკლამაში, მათ შორისაა: „Neutrogena“, „Texas Instruments“, „Guess Jeans“, „Tommy Hilfiger“, „Candie's“, „Ralph Lauren“, „Gap“, „Diesel“ და სხვა. იგი იყო შემდეგი ჟურნალების გარეკნებზე: „Shape“, „Seventeen“, „Teen Vogue“, „Latina“, „Gay Times“, „Company“, „Marie Claire“, „CosmoGirl“, „Elle“, „Glamour“ და „GQ“. მან მონაწილეობა მიიღო რამდენიმე მუსიკალურ ვიდეოში, მათ შორისაა: ლიამ პეინის „Bedroom Floor“-ი და ლოგან პაულის „Outta My Head“.

თორნი პირველად ეკრანებზე 2003 წელს გამოჩნდა, უმნიშვნელო როლით ფილმში "Stuck on You", სადაც ჯესის როლი შეასრულა. შემდეგ ის, ტელესერიალ „Entourage“-ის ეპიზოდებში გადაიღეს. მეორე ხარისხოვანი როლი ითამაშა 2008 წელს სერიალში „October Road“-ში. 2010 წელს მან მთავარი როლი მიიღო ტელესერიალში - „Shake It Up!“, სადაც სისი ჯონსის როლი ითამაშა.

ბელა, 2010 წელს ტელესერიალში „My Own Worst Enemy“-ში შესრულებული როლისთვის დაჯილდოვდა პრემიით „ახალგაზრდა მსახიობი“. 2014 წლის 16 მაისს, მისი სინგლის „Call it Whatever“-ის პრემიერა შედგა, ხოლო, 29 მაისს ამ სიმღერის კლიპი გამოიცა. მოგვიანებით, ეს სიმღერა მის სადებიუტო ალბომში „Jersey“-ში მოხვდა.

## პირადი ცხოვრება 
2014-2016 წლებში ბელას სასიყვარულო რომანი ჰქონდა მსახიობ გრეგ სალკინთან, 2016 წლის 23 აგვისტოს, სოციალური ქსელის საშუალებით ბელამ განაცხადა რომ იგი ბისექსუალია.

## რესურსები ინტერნეტში
* 
* 
* 

## სქოლიო 
კატეგორია:ამერიკელი მსახიობები
კატეგორია:ამერიკელი მომღერლები
კატეგორია:ამერიკელი პროდიუსერები
კატეგორია:დაბადებული 1997
კატეგორია:დაბადებული 8 ოქტომბერი
კატეგორია:ცოცხალი ადამიანები
ლია ანდღულაძე

**ლია ანდღულაძე** (დ. 2 მარტი, 1931 — გ. 23 ივლისი, 2010) — ქართველი მაღალჩინოსანი, პოლიტიკოსი, ფილოლოგი, ფილოლოგიის მეცნიერებათა დოქტორი და პროფესორი.  

## ბიოგრაფია
ლია ანდღულაძემ დაამთავრა თბილისის სახელმწიფო უნივერსიტეტი. 1955-1957 წლებში თბილისის საშუალო სკოლების მასწავლებელი გახლდათ, ხოლო 1958 წლიდან საქართველოს რესპუბლიკის მეცნიერებათა აკადემიის შოთა რუსთაველის სახელობის ქართული ლიტერატურის ინსტიტუტის უფროსი ლაბორანტი, უმცროსი, უფროსი მეცნიერი თანამშრომელი იყო. წლების განმავლობაში ის ასევე იყო საქართველოს ეროვნული სათათბიროს თავმჯდომარე.

1990-1991 წლებში ლია ანდღულაძე იყო საქართველოს რესპუბლიკის განათლების მინისტრი. იგი 1991 წელს შეცვალა ელიზბარ ჯაველიძემ.  2003-2005 წლებში რუსეთ-საქართველოს თანამედროვე ჰუმანიტარული უნივერსიტეტის პროფესორი და საქართველოს ეროვნული სათათბიროს თავმჯდომარე.  მას ხელი აქვს მოწერილი საქართველოს დამოუკიდებლობის აღდგენის აქტზე (1991 წლის 9 აპრილი). 

ლია ანდღულაძე არის 7 წიგნის, 20-ზე მეტი სამეცნიერო სტატიისა და 250-ზე მეტი საგაზეთო წერილის ავტორი. მისი სამეცნიერო მოღვაწეობის ძირითადი თემატიკა და მიმართულება იყო: რუსთველოლოგია, ძველი და ახალი ქართული ლიტერატურა, განათლება, ისტორია, ხელოვნება, ეროვნული მოძრაობა, მოღვაწენი და მოგონებები. აღსანიშნავია, რომ მისი პირადი არქივი დაცულია კორნელი კეკელიძის სახელობის საქართველოს ხელნაწერთა ეროვნულ ცენტრში. არქივი მან ცენტრს შემოსწირა გარდაცვალებიდან ორი წლით ადრე, კერძოდ 2008 წლის 15 დეკემბერს. 

მისი წიგნებიდან გამორჩეულია მოგონებები პირველ პრეზიდენტ ზვიად გამსახურდიაზე, რომელიც ავტორმა გამოაქვეყნა თავისი სიცოცხლის ბოლო წლებში. აღსანიშნავია ასევე ისიც, რომ აქტიურად წერდა ლექსებსაც. 

ლია ანდღულაძე ასევე, წლების განმავლობაში იყო უზენაესი საბჭოს დეპუტატი, უზენაესი საბჭოს პრეზიდიუმის წევრი. ის იყო ერთ-ერთი გამორჩეული საზოგადო მოღვაწე იმ პერიოდის საქართველოში, საქართველოს პირველი პრეზიდენტის ზვიად გამსახურდიას დიდი მეგობარი და ეროვნულ განმათავისუფლებელი ორგანიზაციის აქტიური წევრი. ლია ანდღულაძე გახლდათ საარჩევნო ბლოკი „მრგვალი მაგიდა —  თავისუფალი საქართველო“, წევრი. 

ლია ანდღულაძე გარდაიცვალა 2010 წლის 23 ივლისს, 79 წლის ასაკში.
 

## რესურსები ინტერნეტში
*ლია ანდღულაძე — საქართველოს პარლამენტის ოფიციალური საიტი
* ლია ანდღულაძე

 

კატეგორია:დაბადებული  2 მარტი
კატეგორია:დაბადებული  1931
კატეგორია:გარდაცვლილი 23 ივლისი
კატეგორია:გარდაცვლილი 2010
კატეგორია:ქართველი ქალი პოლიტიკოსები
კატეგორია:საქართველოს რესპუბლიკის განათლების მინისტრები
კატეგორია: ქართველი ფილოლოგები
კატეგორია:საქართველოს რესპუბლიკის I მოწვევის უზენაესი საბჭოს წევრები
ნინო არაზაშვილი

**ნინო არაზაშვილი** (დ. 20 დეკემბერი, 1973 ) — ქართველი ჟურნალისტი.

## ბიოგრაფია
ნინო არაზაშვილი დაიბადა ქალაქ თბილისში. მან დაამთავრა თბილისის ივანე ჯავახიშვილის სახელობის სახელმწიფო უნივერსიტეტის ჟურნალისტიკის ფაკულტეტი ტელეჟურნალისტიკის სპეციალობით 1996 წელს, ასევე დამთავრებული აქვს საქართველოს საზოგადოებრივ საქმეთა ინსტიტუტის (GIPA) კომუნიკაციის მენეჯმენტისა და საზოგადოებასთან ურთიერთობის კურსი 2005 წელს. გავლილი აქვს საქართველოს სომელიეთა ასოციაციასთან არსებული "თბილისის ღვინის სკოლა" ზოგადი კურსი სომელიეთათვის 2010 წელს. ნინო არაზაშვილს აქვს მონაწილეობა მიღებული არაერთ ცნობილ პროექტში, მათ შორის თბილისის პოლიტიკური სწავლების სკოლა ევროპის საბჭოსა და ევროპის კომისიის ერთობლივ პროექტ (ქართული პროექტი) 2011-2012 წლებში. მას ასევე გავლილი აქვს აშშ-ს საელჩოს მედია კურსი "თანამედროვე მედიის გამოწვევები" 2013 წელს (ნიუ-იორკი, ვაშინგტონი).

1992-1995 წლებში ნინო არაზაშვილი მოღვაწეობდა ტელეკომპანია "მე-2 არხის" ჟურნალისტი და ერთ-ერთი გადაცემის თანაავტორიც. 1995-2004 წლებში იგი გახლდათ სატელევიზიო სტუდია "მაესტროს" ავტორი, ასევე რედაქტორი და სარეკლამო აგენტი. 2002-2018 წლებში მუშაობდა სამაუწყებლო კომპანია "რუსთავი 2-ში", როგორც გადაცემების "დილა მშვიდობისა საქართველოს" და "დილა უქმეებზე" წამყვანი და მთავარი პროდიუსერი, თუმცა კომპანიის საკმაოდ ხმაურიანად დატოვება მოუწია, გარკვეული მიზეზების გამო. 

უნდა აღინიშნოა ისიც, რომ 2005-2018 წლებში ნინო არაზაშვილი ასევე აქტიურად იყო ჩართული პაატა ბურჭულაძის საქველმოქმედო ფონდი"იავნანა"-ში და იყო ფონდის მიერ გამართული საქველმოქმედო ღონისძიებების, კონცერტების მთავრი წამყვანი.

2009 წლიდან "საქართველოს არქიტექტორთა ასოციაციის" დაჯილდოვების ცერემონიების წამყვანი. 2012-2013 წლებში საქართველოს უნივერსიტეტში კითხულობდა სალექციო კურსს - "ტელეჟურნსლისტიკის საფუძვლები", ხოლო  2013-2014 წლებში "რადიოქალაქი" - საავტორო გადაცემა "ერთი ერთზე ნინო არაზაშვილთან ერთად". 2018-2019 წლებში  არტისტთა გაერთიანება "კონცეპტ Art" ვებ-გვერდის რედაქტორი, ხოლო 2019 წლის თებერვლიდან აქტიურად დაუბრუნდა ისევ სატელევიზიო პროგრამებს და გახდა ტელეკომპანია "ტვ პირველის" საავტორო გადაცემის "პირველამდე ნინო არაზაშვილთან ერთად" წამყვანი და მთავარი პროდიუსერი. 

ნინო არაზაშვილი არის არაერთი ჯილდოს მფლობელი, მათ შორის ვოკალისტთა საერთაშორისო კონკურსი „რომანსიადა“ 1999 წელი (მოსკოვი), პირველი ადგილი ლაურეატი; 2013 წელს ჟურნალისტთა დაჯილდოება „ოქროს ფრთა“; სააგენტო „პროფილის“ დაჟილდოვება „წლის ბრენდი“ 2012 წელს და ასევე „წლის მედია პროდიუსერი“ 2013 წელს.

ნინო არაზაშვილს ჰყავს მეუღლე და სამი შვილი. მისი მეუღლე სან­დრო ონოფ­რიშ­ვი­ლი გუ­და­უ­რის გან­ვი­თა­რე­ბის სა­ა­გენ­ტოს ხელ­მძღვა­ნე­ლია.

## ლიტერატურა
* თავისუფლების დღიურები, 2009 : რადიო "თავისუფლების" პროექტი. - თბ.,.- 2010. გვ.234

## რესურსები ინტერნეტში
* ბიოგრაფია
* ფაქტები და ბიოგრაფია 

კატეგორია:ქართველი ქალი ჟურნალისტები
კატეგორია:დაბადებული 1973
კატეგორია:დაბადებული 20 დეკემბერი